Никола Ракитин
Великден

chitanka.info

Разискрен ден над малкий град

раздига белите завеси.

Камбани празнични звънят,

и сякаш ангели вестят:

Христос възкресе!

И всеки цвят, и всеки клон

чело на слънцето поднесе.

Поле и лес и небосклон

се сляха във молитвен стон:

Христос възкресе!

Кънти съзвучен благослов

и дух пробуден се унесе.

За правда жаден и любов

във светлий на живота зов:

Христос възкресе!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.